**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-214 „DĖL** **KAPITALO INVESTICIJŲ IR ILGALAIKIO TURTO REMONTO PROGRAMOS LĖŠŲ NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO“**

**AIŠKINAMASIS RAŠTAS**

2023-11-30

Projekto rengėjas – Aušra Vingelienė, Statybos ir infrastruktūros plėtros skyriaus vedėja.

Pranešėjas komitetų ir Tarybos posėdžiuose – Aušra Vingelienė, Statybos ir infrastruktūros plėtros skyriaus vedėja.

|  |  |  |
| --- | --- | --- |
| 1. | Sprendimo projekto tikslas ir uždaviniai | Kapitalo investicijos ir ilgalaikio turto remonto lėšų paskirstymas pagal programos lėšų naudojimo ir skirstymo tvarkos aprašo nuostatų 13 punkto 1 lentelėje nurodytas darbų sritis nepasiteisino, nes paskirtų lėšų proporcingumas neatitinka įstaigų ir seniūnijų prašomų darbų pobūdį, todėl nuolat buvo tikslinamas lėšų paskirstymas pagal darbų sritis, perkeliant iš vienos pozicijos į kitą. Siūloma pakeistiRokiškio rajono savivaldybės tarybos 2022 m. rugsėjo 30 d. sprendimo Nr. TS-214 „Dėl Kapitalo investicijų ir ilgalaikio turto remonto programos lėšų naudojimo ir skirstymo tvarkos aprašo patvirtinimo“ 13 punkto lentelės 2, 6, 7 ir 10 eilutėse nurodytas darbų sritis, jas apjungti su 1 eilutės darbais ir įrašyti: „Pastatų, inžinerinių sistemų užtikrinimas saugiam naudojimui bei aplinkos prieinamumo didinimas“. Taip pat susumuoti 1, 2,6,7 ir 10 eilutėms skirtus procentus ir įrašyti lentelės 1 eilutėje skiriamą procentą – 72,5 proc. Kadangi apjungiame darbų sritis, todėl nėra prasmės tarp darbų sričių numatyti lėšų paskirstymo eiliškumą, siūloma 13 punkte vietoj „eiliškumą“ įrašyti „darbų sritį“ ir 15 punkte išbraukti žodžius „pagal numatytą eiliškumą“. Dėl Lietuvos Respublikos vietos savivaldos įstatymo pasikeitimo tikslinamas tvarkos aprašo 2 punktas.  Dėl aukščiau nurodytų priežasčių šiuo sprendimo projektu keičiamas Rokiškio rajono savivaldybės tarybos 2022 m. rugsėjo 30 d. sprendimas Nr. TS-214 „Dėl Kapitalo investicijų ir ilgalaikio turto remonto programos lėšų naudojimo ir skirstymo tvarkos aprašo patvirtinimo“ ir prašoma tarybos jam pritarti. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Rokiškio rajono savivaldybės tarybos 2022 m. rugsėjo 30 d. sprendimas Nr. TS-214 „Dėl Kapitalo investicijų ir ilgalaikio turto remonto programos lėšų naudojimo ir skirstymo tvarkos aprašo patvirtinimo“. |
| 3. | Laukiami rezultatai | Atlikus šiuos pakeitimus bus tinkamai ir laiku paskirstytos lėšos, skirtas kapitalo investicijoms ir ilgalaikio turto remontui bei sumažinama administracinė našta. |
| 4. | Lėšų poreikis ir šaltiniai | Nereikalingas. |
| 5. | Antikorupcinis sprendimo projekto vertinimas |  |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedama Kapitalo investicijų ir ilgalaikio turto remonto programos lėšų naudojimo ir skirstymo tvarkos aprašo lyginamasis variantas. |